als_Latn dik_Latn sag_Latn
Në fjalën përmbyllëse të konferencës Salesforce DreamForce, ish presidenti amerikan Bill Klinton diskutoi rëndësinë e përdorimit të teknologjisë për të zgjidhur atë që ai beson se janë tre problemet më të mëdha botërore: pabarazinë, paqëndrueshmërinë dhe papërkrahjen.
Për të vënë në pah argumentin e tij, Klintoni foli për pabarazitë ekonomike dhe kontrastin e madh mes të pasurve dhe të varfërve, si në SHBA ashtu edhe në botë. Gjithashtu ai adresoi shkurtimisht “Çështjen Wikileaks” si një shembull paqëndrueshmërie në sigurinë kibernetike.
Organizata dhe krijuesi i saj janë vënë nën shënjestër nga qeveria amerikane pas publikimit të informacioneve sekrete diplomatike. Klintoni deklaroi për çështjen se ishte për të ardhur keq, duke u përqendruar te historitë e pathëna të personave që janë zbuluar dhe kanë humbur punët e tyre si rezultat i publikimit. Gjithashtu ai parashikon se udhëheqësit dhe diplomatët botërorë s’do të jenë më të gatshëm të flasin me SHBA-në nga frika e një gabimi tjetër në sigurinë kibernetike.
Sipas Klintonit, ideja se “Ëndrra Amerikane është më e mundshme në Amerikë” është bërë tashmë një mit.
Megjithatë, ai la hapësirë për shpresë dhe i bëri apel publikut për ta përdorur teknologjinë për të pakësuar pabarazinë, paqëndrueshmërinë dhe papërkrahjen. Sipas këndvështrimit të Klintonit, është thjesht çështje e gjetjes së një rruge për të përdorur teknologjinë për të zgjidhur sfida të caktuara.
(Herë të lexuara: 143)
als_Latn als_Latn als_Latn als_Latn als_Latn als_Latn